তারেক মাসুদ
তার পরিচালিত প্রথম স্বল্পদৈর্ঘ্য চলচ্চিত্র "সোনার বেড়ি" (১৯৮৫) এবং সর্বশেষ পূর্ণদৈর্ঘ্য চলচ্চিত্র "রানওয়ে" মুক্তি পায় ২০১০ সালে। চলচ্চিত্রে তার অবদানের জন্য ২০১২ সালে বাংলাদেশ সরকার তাকে দেশের সর্বোচ্চ বেসামরিক সম্মান একুশে পদকে ভূষিত করে। ২০১৩ সালে নিউ ইয়র্ক বিশ্ববিদ্যালয়ের এশিয়ান/প্যাসিফিক/আমেরিকান ইন্সটিটিউট এবং দক্ষিণ এশিয়া সলিডারিটি ইনিশিয়েটিভ তার চলচ্চিত্রের প্রথম উত্তর আমেরিকান 'ফিরে দেখা' অনুষ্ঠানের আয়োজন করে।
অরুণ সাহা (অভিনেতা)
ছোটবেলা থেকেই অভিনয়ের প্রতি তার আগ্রহ ছিল। নাট্যকার আব্দুল্লাহ আল মামুন রচিত মঞ্চ নাটক "তোমারই" দেখে অণুপ্রাণিত হন। এছাড়াও বিভিন্ন অ্যাকশন চলচ্চিত্রের প্রতি তার দূর্বলতা ছিল যা তাকে পরবর্তীতে অভিনয় জগতে টেনে আনে। অরুণ সাহা সবার দৃষ্টি আকর্ষণ এবং আলোচনায় আসেন ১৯৯৬ সালে সরকারি অনুদানে মুক্তিপ্রাপ্ত পরিচালক মোরশেদুল ইসলাম পরিচালিত দীপু নাম্বার টু চলচ্চিত্রে নাম ভূমিকায় অভিনয়ের মাধ্যমে। এ চলচ্চিত্রের মাধ্যমেই তার চলচ্চিত্র অঙ্গনে যাত্র শুরু এবং এই চলচ্চিত্রর জন্য তিনি শ্রেষ্ঠ শিশু অভিনেতা হিসাবে জাতীয় চলচ্চিত্র পুরস্কার লাভ করেন। তিনি এছাড়াও চলচ্চিত্র, নাটক, টেলিফিল্ম এবং বিজ্ঞাপণচিত্রে কাজ করছেন।